CELEX: 62017TA0280
Language: sl
Date: 2018-12-07 00:00:00
Title: Zadeva T-280/17: Sodba Splošnega sodišča z dne 7. decembra 2018 – GE.CO.P./Komisija (Javna naročila – Finančna uredba – Izključitev iz postopkov javnega naročanja in dodeljevanja nepovratnih sredstev, ki se financirajo iz splošnega proračuna Evropske unije, za obdobje dveh let – Člen 108 finančne uredbe – Pravica do obrambe – Dokaz o prejemu obvestila)

25.2.2019   
            
            
               SL
            
            
               Uradni list Evropske unije
            
            
               C 72/25
            
         
      Sodba Splošnega sodišča z dne 7. decembra 2018 – GE.CO.P./Komisija
      (Zadeva T-280/17) (1)
      
      ((Javna naročila - Finančna uredba - Izključitev iz postopkov javnega naročanja in dodeljevanja nepovratnih sredstev, ki se financirajo iz splošnega proračuna Evropske unije, za obdobje dveh let - Člen 108 finančne uredbe - Pravica do obrambe - Dokaz o prejemu obvestila))
      (2019/C 72/31)
      Jezik postopka: italijanščina
      
         Stranki
      
      
         Tožeča stranka: GE.CO.P. Generale Costruzioni e Progettazioni SpA (Rim, Italija) (zastopnica: G. Naticchioni, odvetnica)
      
         Tožena stranka: Evropska komisija (zastopnika: F. Dintilhac in F. Moro, agenta)
      
         Predmet
      
      Predlog na podlagi člena 263 PDEU za razglasitev ničnosti, prvič, sklepa Komisije z dne 7. marca 2017 o izključitvi tožeče stranke iz postopkov javnega naročanja in dodeljevanja nepovratnih sredstev, ki se financirajo iz splošnega proračuna Evropske unije, ter iz postopkov za dodeljevanje sredstev v okviru Uredbe Sveta (EU) 2015/323 z dne 2. marca 2015 o finančni uredbi, ki se uporablja za 11. Evropski razvojni sklad (UL 2015, L 58, str. 17) in o naložitvi objave te izključitve na spletnem mestu Komisije, ter drugič, vseh predhodnih in poznejših aktov, vključno s tistimi, s katerimi tožeča stranka ni seznanjena.
      
         Izrek
      
      
                  1.
               
               
                  Sklep Evropske komisije z dne 7. marca 2017 o izključitvi družbe GE.CO. P. Generale Costruzioni e Progettazioni SpA iz postopkov javnega naročanja in dodeljevanja nepovratnih sredstev, ki se financirajo iz splošnega proračuna Evropske unije, ter iz postopkov za dodeljevanje sredstev v okviru Uredbe Sveta (EU) 2015/323 z dne 2. marca 2015 o finančni uredbi, ki se uporablja za 11. Evropski razvojni sklad in o naložitvi objave te izključitve na spletnem mestu Komisije se razglasi za ničen.
               
            
                  2.
               
               
                  V preostalem se tožba zavrne.
               
            
                  3.
               
               
                  Komisiji se naloži plačilo stroškov.
               
            
         (1)  UL C 213, 3.7.2017.